text: Se video: Imponerende sejlparade fra Esbjerg
  05 august 2014 kl. 15.03
  I samlet flok satte Tall Ships Races skibe tirsdag fra kl. 13 sejl og forlod Esbjerg og dette års kapsejlads. Se ekstra video fra udsejlingen her.
  Det var et imponerende skue, der mødte de mange tusinder, der var mødt op for at tage afsked med de mange skibe. De ca. 60 sejlskibe, der har deltaget i årets Tall Ships Races lagde fra kaj i Esbjergs havn og drog mod nye havne.
  Enkelte skibe, bl.a. det store russiske Kruzensthern, havde forladt Esbjerg inden "Parade of sail".
  I Esbjerg drømmer havnevagten, Torben Jensen, om at byen får lov at være værtshavn for kapsejladsen i 2018.
  - Det ville glæde mig, om det kunne lykkes i 2018. Der fejrer vi 150 års jubilæum for Esbjerg Havn, og det ville være prikken over i'et at få Tall Ships Races til byen igen, siger havnevagten til TV SYD.
  Se ekstra video fra udsejlingen her nedenfor. Varighed 4:56 min. 
  
  Fra Twitter:
  I miss Denmark so much! I&#39;ve had the best experience of a lifetime and I can&#39;t wait to do the #tallshipsrace again 🙊 pic.twitter.com/O6fzK642pl
  
  